Orion

**🎵**

One day I will get revenge
One night to remember
One day it'll all just end | ”

* Ember
* Maci

* Nyomkövetés
* Fegyverhasználat
* Csapdaállítás
* Kiemelkedő reflexek

## A csillagképről

Az Orion az egyik legismertebb és leglátványosabb csillagkép a déli égbolton. Régebbi források Íjász, Kaszás, Nimród vagy Ozirisz néven is említik. Az Égi Egyenlítőn fekszik, ezért a világ minden tájáról jól látható, Magyarországról nézve télen figyelhető meg legjobban. Ősszel késő este kel, kora tavaszi esténként a nyugati égbolton ragyognak csillagai

   Szorosan kapcsolódik a körülötte látható csillagképekhez; Orion, a vadász éppen a Bikával küzd, aminek a vérben forgó jobb szemét a vörös színű Aldebaran jelképezi. Mellette vannak kutyái; a Nagy Kutya és a Kis Kutya, akik a Nyulat és az Egyszarvút üldözik, valamint lábánál ered az Eridanus-folyó.

## Mitológia/Eredet

Mivel az Orion feltűnő, jellegzetes csillagkép, ezért az ősidőktől kezdve rengeteg mitológiai történet kapcsolódik hozzá. A konstellációjához kapcsolódó legkorábbi ábrázolás egy őskori (Aurignaci) mamutcsont faragás, amelyet 1979-ben az Ach-völgyben találtak Nyugat-Németországban. Ez a régészek becslései szerint körülbelül 32.000-38.000 évvel ezelőtt készülhetett. A modern világban szimbólumként is szolgál.

Mai nevét a görögöktől kapta, ami valószínűleg az akkád Uru-anna (mennyei fény) elnevezésből származik. Ősi eredete miatt bizonyára előbb nevezték el a csillagképet és csak később szőttek történeteket köré, szemben azzal a gyakorlattal, miszerint egy már meglévő hőshöz rendeltek csillagokat.

### Közel-keleten

A késő-bronzkori Babilonban a csillagkatalógusok Oriont a Mennyei Pásztor és Anu igaz pásztora nevekkel illették. Anu a mennyek birodalmának fő istene volt, és az ő egyik hírvivőjeként jegyezték a csillagképet.

Az ókori Egyiptomban az Orion csillagaira úgy tekintettek, mint egy istenre, ki a Szah nevet viselte. Mivel az Orion a Szíriusz előtt emelkedik az égre, mely csillag Nappal együttes emelkedése az egyiptomi naptár alapja volt, ezért Szah szorosan kapcsolódott Szopdethez, az istennőhöz, aki megszemélyesítette a Szíriuszt.

A Biblia háromszor említi Orion héber nevét, a "Kesil"-t (כסיל, szó szerint - bolond). Bár ez a név talán etimológiailag kapcsolatban áll a Kislevvel, a héber naptár kilencedik hónapjával (azaz november-decemberrel).

A középkori Iszlám csillagászat Oriont al-jabbarnak, az „óriásnak” nevezte. Az Orion hatodik legfényesebb csillaga, a Saiph, nevét az arab saif al-jabbarból kapta, melynek jelentése az „óriás kardja”.

### Görög-római kultúrkörben

A görög mitológiában Orion Poszeidón fia, óriás termetű vadász, aki Atlasz hét leányát addig üldözte szerelmével, amíg azok csillagokká nem változtak: ők lettek a Plejádok hét csillaga.

Egyik legismertebb története szerint Orion magára haragította Gaia-t, a földanyát, mert azt állította, az összes élőlényt le fogja vadászni. Az istennő bosszúból egy skorpiót küldött, amely halálos mérgével megmarta Oriont, de Ophiuchus, a Kígyótartó ellenanyaggal újjáélesztette. Később a vadász, a skorpió és a kígyótartó is az égre kerültek. Az istenek úgy helyezték el ellentéteik miatt Oriont és a Skorpiót, hogy amikor az egyik felkel, a másik éppen lenyugodjék, Ophiucus pedig kettejük között féltávon talált otthonra.

Egy másik legendában a kéjvágyó vadász Artemisz, a vadászat szűz istennője iránt lobbant szerelemre, aki azonban íjával lelőtte őt.

### Magyaroknál

A régi magyar hagyományban az Oriont Íjász vagy Kaszás néven ismerték. A közelmúltban felfedezett mítoszokban Nimród nevét viseli, aki a legnagyobb vadász volt, valamint Hunor és Magor apja. Más magyar hagyományokban az Orion övét Bírópálcának nevezik.

## Megjelenése

### Ember forma

Egy fiatal, 20 körüli srácnak néz ki, átlagos fizikummal. Egy sötétebb árnyalatú zöld hajjal rendelkezik. A szemei barnák.

### Plüssmaci

Egy átok miatt egy ideig egy plüssmackó testébe zárva volt kénytelen a Földön bolyongani. Ezt még most is képes magára ölteni. Általában csak véletlenül vagy trollkodásból szokta.

## Képességei

Kiemelkedő vadász ösztönökkel, tudással, képzettséggel rendelkezik, emellett gyorsan le tudja reagálni a dolgokat, jók a reflexei. Emberfeletti szinten működnek az érzékszervei.

### Csillagszellemi képességek

* Képes "a semmiből" vadászattal kapcsolatos tárgyakat megidézni
	+ fegyverek
	+ csapdák és azok kellékei
	+ csalik és azok kellékei
	+ mérgek

* Két hűséges kutyáját is meg tudja idézni bármikor
	+ Canis Major: a "Nagy Kutya"
	+ Canis Minor: a "Kis Kutya"

### Mackóként

Tud repülni, és a karmaival elég durván karcolni, emellett fegyvereket gyűjt, akár csak "ember" korában.

**Csillagszellemek**
Zodiákus
♈ ♉ ♊ ♋ ♌ ♍ ♎ ♏ ♐ ♑ ♒ ♓

Egyéb

⛎ **<☸️>**